ലക്ഷ്മീനൃസിംഹപഞ്ചരത്നം
ത്വത്പ്രഭുജീവപ്രിയമിച്ഛസി ചേന്നരഹരിപൂജാം കുരു സതതം
പ്രതിബിംബാലങ്കൃതിധൃതികുശലോ ബിംബാലങ്കൃതിമാതനുതേ   
ചേതോഭൃംഗ ഭ്രമസി വൃഥാ ഭവമരുഭൂമൗ വിരസായാം
ഭജ ഭജ ലക്ഷ്മീനരസിംഹാനഘപദസരസിജമകരന്ദം     1   

ശുക്ത്തൗ രജതപ്രതിഭാ ജാതാ കതകാദ്യർഥസമർഥാ ചേ- 
ദ്ദുഃഖമയീ തേ സംസൃതിരേഷാ നിർവൃതിദാനേ നിപുണാ സ്യാത്   
ചേതോഭൃംഗ ഭ്രമസി വൃഥാ ഭവമരുഭൂമൗ വിരസായാം
ഭജ ഭജ ലക്ഷ്മീനരസിംഹാനഘപദസരസിജമകരന്ദം     2   

ആകൃതിസാമ്യാച്ഛാൽമലികുസുമേ സ്ഥലനലിനത്വഭ്രമമകരോഃ
ഗന്ധരസാവിഹ കിമു വിദ്യേതേ വിഫലം ഭ്രാമ്യസി ഭൃശവിരസേസ്മിൻ   
ചേതോഭൃംഗ ഭ്രമസി വൃഥാ ഭവമരുഭൂമൗ വിരസായാം
ഭജ ഭജ ലക്ഷ്മീനരസിംഹാനഘപദസരസിജമകരന്ദം     3   

സ്രക്ചന്ദനവനിതാദീന്വിഷയാൻസുഖദാന്മത്വാ തത്ര വിഹരസേ
ഗന്ധഫലീസദൃശാ നനു തേമീ ഭോഗാനന്തരദുഃഖകൃതഃ സ്യുഃ   
ചേതോഭൃംഗ ഭ്രമസി വൃഥാ ഭവമരുഭൂമൗ വിരസായാം
ഭജ ഭജ ലക്ഷ്മീനരസിംഹാനഘപദസരസിജമകരന്ദം     4   

തവ ഹിതമേകം വചനം വക്ഷ്യേ ശൃണു സുഖകാമോ യദി സതതം
സ്വപ്നേ ദൃഷ്ടം സകലം ഹി മൃഷാ ജാഗ്രതി ച സ്മര തദ്വദിതി  
ചേതോഭൃംഗ ഭ്രമസി വൃഥാ ഭവമരുഭൂമൗ വിരസായാം
ഭജ ഭജ ലക്ഷ്മീനരസിംഹാനഘപദസരസിജമകരന്ദം     5  

ശങ്കരാചാര്യരുടെ കൃതികൾ